Naŭsika el la Venta Valo

Naŭsika el la Venta Valo (japane: 風の谷のナウシカ [kaze no tani no nauŝika]) estas mangao de Mijazaki Hajao, publikita ekde 1982 en la magazino Animage monthly en Japanio.

Mijazaki Hajao adaptis ĝin en samnoman animacian filmon. La filmo aperis en 1984 en la japanaj kinejoj. Li ricevis la premion "Noburo Ofuĝi" de premi-serio "Majniĉi" en 1984. La sukceso de ĉi tiu filmo permesis al li en 1985 krei la Studion Ghibli, kune kun sia kolego Takahata Isao.

La reĝisoro de la animeo estis Mijazaki Hajao.
La muzikon por tiu filmo komponis Hisaiŝi Ĝo.

 Intrigo 
La rakonto okazas en fantasta, sciencfikcia mondo damaĝita de la homaro, en kiu grandegaj insektoj reĝas kaj la restintaj homoj survivas nur en specialaj lokoj, ĉiam minacitaj de venenaj fungoj.

La princino Naŭsika estas tre ŝatata inter la loĝantoj de la "Venta Valo", ĉar ŝi ĉiam provas helpi al ĉiuj. Kiam ŝia Venta Valo iĝas okupita de la Torumekia Armeo, granda aventuro komenciĝas, dum kiu ŝi ekkonas la verecon pri la mondo en kiu ŝi vivas. Kiam la katastrofo komenciĝas, kiu minacas estingi la homaron, ŝi finfine vidas nur unu vojon por savi la homojn – oferi sian propran vivon.

 Ĉefaj roluloj 
 Naŭsika (japane: ナウシカ [nauŝika])
Juna bonkora princino de la "Venta Valo", la protagonisto de la filmo. Ŝi estas lerta pilotino de ŝia aviadilo "Mevo".

 Jupa Miraruda (japane: ユパ・ミラルダ [jupa miraruda])
Majstrobatalisto kaj amiko de la popolo de la "Venta Valo". Li serĉas la profetitan "savanton en blua vestaĵo", kiu povu savi la homojn.

 Asbel (japane: アスベル [asuberu])
Juna princo de Peĝite, li volas venĝi por la morton de granda parto de sia popolo, kaj estas savita de Naŭsika kiam la insektoj atakas lin.

 Mito (japane: ミト [mito])
Sperta kaj maljuna batalista veterano de la "Venta Valo". Li suferas kiel ĉiuj de la veneno de la fungoj, kaj admiras Naŭsika-on.

 Kuŝana (japane: クシャナ [kuŝana])
Princino Kushana estas reganto de Torumekia. Ŝi volas solvi la problemon de la grandaj insektoj kun militara perforto.

 Kurotova (japane: クロトワ [kurotoŭa])
Sekvantulo de Princino Kushana, li estras la torumekian armeon. Oportunisto, kiu esperas avanci.

 Ĝiru (japana: ジル [ĝiru])
La maljuna kaj malsanega reĝo de la "Venta Valo", la patro de Naŭsika.

 Praavinjo (japana: 大ばば [ōbaba])
La plejaĝulino de la popolo de la "Venta Valo", ŝi konas la antikvajn profetaĵojn.

 Reĝinsekto (japane: 王蟲 [Ōmu])
Balen-grandaj kaj inteligentaj larv-similaj insektoj protektantaj la teron kontraŭ malpurigo kaj ĝeno.

 Filmo 
La filmo "Naŭsika el la Venta Valo" aperis en 1984 en Japanio en la kinoj kaj fondis la famon de Hajao Mijazaki.
Ĝi aperis en 1984 ankaŭ en LD (laserdisko), kaj dum multaj jaroj estis konata kaj fama nur en Japanio. Post 2004 estis tradukita (per sinkrona voĉtraduko) en multajn lingvojn kaj aperis en DVD.

 Titolo en aliaj lingvoj 
lingvotitolosignifoanglaNausicaä of the Valley of the WindNaŭsika de la Valo de la VentoĉeĥaNaušika z Větrného údolíNaŭsika el (la) Venta valofrancaNausicaä de la vallée du ventNaŭsika de la valo de la ventogermanaNausicaä aus dem Tal der WindeNaŭsika el la Valo de la VentojhispanaNausicaä del Valle del VientoNaŭsika de la Valo de la VentoitalaNausicaä della Valle del VentoNaŭsika de la Valo de la Ventojapana風の谷のナウシカNaŭsika de (la) Valo de (la) VentokroataNausikaja iz vjetrovite dolineNaŭsika el (la) venta valominnanaHong-kok ê NausikaNaŭsika de (la) Vento-Valonormĉina风之谷(la) Valo de (la) VentopolaNausicaä z Doliny WiatruNaŭsika el (la) Valo de (la) VentorusaНавсикая из долины ВетровNaŭsika el (la) valo de (la) VentojsvedaVindens krigarebatalantoj de la vento

 Libroj 
En 1990 en Japanio ankaŭ kolorplena kvar-voluma filmkomikso pri "Naŭsika el la Venta Valo" aperis, eldonita de Tokuma Shoten.

Kategorio:Mangao
Kategorio:Animeo
Kategorio:Japanaj filmoj
Kategorio:Filmoj de Hayao Miyazaki
Kategorio:Filmoj de Studio Ghibli
Kategorio:Filmoj aperintaj en 1984
Kategorio:Fikciaj princinoj